**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 12/22.02.2019**

*privind aprobarea planului de acțiune sau de lucrări de interes local pentru repartizarea orelor de muncă ce trebuiesc efectuate de beneficiarii Legii nr. 416/2001 și de persoanele condamnate să presteze muncă în folosul comunității, pentru anul 2019*

Consiliul Local al Comunei Caţa întrunit în şedinţă ordinară din data de 22.02.2019.

Având în vedere:

- referatul de necesitate nr. 714/11.02.2019 întocmit de dna Leon Anastasia, asistent social;

- expunerea de motive cu nr. 715/11.02.2019 a dl. Kelemen Deines, viceprimarul comunei Cața;

Conform prevederilor:

- art. 6 alin. (7) din Legea nr. 416/2001 privind venitul minim garantat;

- art. 28 alin. (3) din HG nr. 50/2011 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat;

- art. 15 alin. (4), art. 17 și art. 19 din OG nr. 55/2002 privind regimul juridic al sancţiunii prestării unei activităţi în folosul comunităţii;

- Legii nr. 253/2013 privind executarea pedepselor, a măsurilor educative şi a altor măsuri neprivative de libertate dispuse de organele judiciare în cursul procesului penal;

- art. 64 din Legea nr. 286/2009 privind Codul penal;

Analizând avizul comisiei de specialitate nr. 3 a Consiliului Local al Comunei Cața;

În temeiul prevederilor art. 36 alin. (2) lit. d) coroborat cu alin. (6) lit. a) pct. 2 și alin. (9), respectiv, art. 45 alin. (2), art. 115 alin. (1) lit. b) şi alin. (4) din Legea nr. 215/2001 privind administraţia publică locală, republicată, cu modificările şi completările ulterioare;

HOTĂRÂŞTE:

**Art. 1.** Se aprobă Planul de acțiune sau de lucrări de interes local pentru repartizarea orelor de muncă ce trebuiesc efectuate de beneficiarii Legii nr. 416/2001 și de persoanele condamnate să presteze muncă în folosul comunității, pentru anul 2019, conform anexei, parte integrantă din prezenta hotărâre.

**Art. 2.** Compartiment de asistență socială va lua măsurile necesare pentru ducerea la îndeplinire a prevederilor prezentei hotărâri.

**Art. 3.** La data aprobării prezentei hotărâri se abrogă orice hotărâre contrară.

**Art. 4.** Prezenta hotârâre va fi comunicată prin grija secretarul Comunei Caţa Instituţiei Prefectului – Judeţul Braşov, primarului Comunei Caţa şi Compartimentului de asistență socială.

PREŞEDINTE DE ŞEDINŢA, SECRETAR,

CROITORU TUDOR CLAUDIU GUIGNARD ROXANA

Nr. consilieri în funcţie = 11; Nr. consilieri prezenţi = 11; Nr. voturi pentru = 11; Nr. voturi contra = 0.